hu hu hu hu it hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu en hu hu en en nds sl en de de hu hu de hu hu hu hu hu hu hu de hu hu hu hu en hu hu hu hu hu sk hu hu hu hu hu de de nds sl hu hu hu hu eo
A nyár egyik veszélye a hőguta - Kertvárosi Állatorvosi Rendelő CsepelKertvárosi Állatorvosi Rendelő Csepel
Közzétéve 2017-07-19 | Szerző: csepel
A hőség mindenkit megvisel, embert, állatot egyaránt. Írunk róla, a médiában is folyamatosan említik, de inkább többször hívjuk fel rá a figyelmet, mint olyan dolog miatt adódjon nagyobb gond, amit kis odafigyeléssel elkerülhetünk!
A kutyák és a macskák az emberrel ellentétben bőrükön keresztül csak igen csekély mértékben képesek hőt leadni.  A meleg ellen ők lihegéssel próbálnak védekezni. Ha tartós a meleg, vagy magas a páratartalom, a hőszabályzó mechanizmusuk csődöt mondhat. Ilyenkor a testhőmérsékletük igen magasra, akár 43 ⁰C-ra is felemelkedhet, hőguta alakul ki. Ez az extrém magas testhőmérséklet már szervi károsodásokat is okozhat.
Mire figyeljünk oda, hogy a hőguta kialakulását elkerüljük?
soha ne hagyjunk állatot meleg légtérben – pl. gépkocsiban- bezárva!
biztosítsunk számukra megfelelő árnyékot egész nap, bármilyen napállás idejére!
mindig álljon rendelkezésükre elegendő friss ivóvíz!
biztosítsuk a szőrzet megfelelő szellőzését (fésüléssel, nyírással)!
ne végezzünk velük tartósan munkát tűző napon (vadászat, kiképzés, futtatás, sétáltatás)!
az idős, beteg állatokra fokozattan figyeljünk oda!
Ha mégis bekövetkezett a baj!
Az állatok ilyenkor kezdetben egyre erőteljesebben lihegnek, majd levertté válnak, figyelmük tompul, testhőmérsékletük emelkedik. Súlyosabb esetekben sokkos állapotba kerülnek, görcsök jelentkezhetnek, és komatózus állapot alakulhat ki. Ezek hátterében a megemelkedett testhőmérséklet okozta agyödéma áll, mely hosszabb ideje fennálló esetekben visszafordíthatatlan agykárosodáshoz és az állat elhullásához vezet.
Fontos, hogy minél előbb elkezdjük az állat testhőmérsékletének normalizálását! Enyhébb esetekben hűvös, szellős helyen való pihentetés, itatás, hidegvizes törülközővel való borogatás, permetezés segíthet. Súlyosabb esetekben állatorvosi segítségre van szükség, hogy az állat életét megmenthessük! Addig is azonban, míg elérünk az orvoshoz, mindenképp kezdjük meg az állat testhőmérsékletének – az előbb felsorolt lehetőségekkel való – csökkentését! Semmiképp ne locsoljuk hideg vízzel! A hírtelen hideg víz a bőrerek összehúzódását okozza, ami tovább csökkenti a hőleadást!
A bejegyzés kategóriája: Kutya
Kiemelt szavak: hőguta, hőség, veszély.
← A kutyák elhízásáról…
1215 Csepel Vágóhíd utca 54.
10.00-12.00: dr. Balogh Péter, dr. Fäller Zsófia
16.00-19.00: dr. Fäller Zsófia, dr. Velovics József
10.00-12.00: dr. Velovics József
16.00-19.00: dr. Balogh Péter (Időpont szükséges!), dr. Velovics József
10.00-12.00: dr. Velovics József          16.00-19.00: dr. Balogh Péter (Időpont szükséges!), dr. Velovics József
10.00-12.00: dr. Balogh Péter, dr. Fäller Zsófia
16.00-19.00: dr. Velovics József
10.00-12.00: dr. Velovics József           16.00-19.00: dr. Velovics József
A nyár egyik veszélye a hőguta
Nálunk fontos az Ön véleménye!
Kertvárosi Állatorvosi Rendelő Csepel
1215 Csepel Vágóhid utca 54.
Kertvárosi Állatorvosi Rendelő Csepel Adatkezelési tájékoztató
A weboldalon cookie-kat (“sütiket”) használunk, hogy a biztonságos böngészés mellett, még jobb felhasználói élményt nyújthassunk További információ Elfogad
A süti beállítások ennél a honlapnál engedélyezett a legjobb felhasználói élmény érdekében. Amennyiben a beállítás változtatása nélkül kerül sor a honlap használatára, vagy az "Elfogadás" gombra történik kattintás, azzal a felhasználó elfogadja a sütik használatát.